CELEX: 62015TA0772
Language: hu
Date: 2019-07-12 00:00:00
Title: T-772/15. sz. ügy: A Törvényszék 2019. július 12-i ítélete — Quanta Storage kontra Bizottság („Verseny — Kartellek — Az optikailemez-meghajtók piaca — Az EUMSZ 101. cikk és az EGT-Megállapodás 53. cikkének megsértését megállapító határozat — A hordozható számítógépekhez és asztali számítógépekhez való optikailemez-meghajtókra vonatkozó beszerzési eljárásokkal kapcsolatos összejátszásra irányuló megállapodások — Védelemhez való jog — Indokolási kötelezettség — A megfelelő ügyintézés elve — Bírságok — Egységes és folyamatos jogsértés — A 2006. évi bírságkiszabási iránymutatás”)

9.9.2019   
            
            
               HU
            
            
               Az Európai Unió Hivatalos Lapja
            
            
               C 305/35
            
         
      A Törvényszék 2019. július 12-i ítélete — Quanta Storage kontra Bizottság
      (T-772/15. sz. ügy) (1)
      
      („Verseny - Kartellek - Az optikailemez-meghajtók piaca - Az EUMSZ 101. cikk és az EGT-Megállapodás 53. cikkének megsértését megállapító határozat - A hordozható számítógépekhez és asztali számítógépekhez való optikailemez-meghajtókra vonatkozó beszerzési eljárásokkal kapcsolatos összejátszásra irányuló megállapodások - Védelemhez való jog - Indokolási kötelezettség - A megfelelő ügyintézés elve - Bírságok - Egységes és folyamatos jogsértés - A 2006. évi bírságkiszabási iránymutatás”)
      (2019/C 305/41)
      Az eljárás nyelve: angol
      
         Felek
      
      
         Felperes: Quanta Storage, Inc. (Taoyuan City, Tajvan) (képviselők: O. Geiss ügyvéd, B. Hartnett barrister és W. Sparks solicitor)
      
         Alperes: Európai Bizottság (képviselők: C. Giolito és F. van Schaik meghatalmazottak, segítőjük: C. Thomas ügyvéd)
      
         Az ügy tárgya
      
      Elsődlegesen az EUMSZ 101. cikk és az EGT-Megállapodás 53. cikke alkalmazására vonatkozó eljárásban (AT.39639 — „optikailemez-meghajtók”-ügy) 2015. október 21-én hozott C(2015) 7135 final bizottsági határozat részleges megsemmisítése, másodlagosan pedig a felperesekkel szemben kiszabott bírság összegének csökkentése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  
                     A Törvényszék a keresetet elutasítja.
                  
               
            
                  2)
               
               
                  
                     A Törvényszék a Quanta Storage, Inc.-vel szemben kiszabott bírság összegének növelése iránt az Európai Bizottság által előterjesztett kérelmet elutasítja.
                  
               
            
                  3)
               
               
                  
                     A Quanta Storage maga viseli saját költségeit, valamint köteles viselni a Bizottság részéről felmerült költségek négyötödét.
                  
               
            
         (1)  HL C 98., 2016.3.14.